Ettepanek: NÕUKOGU MÄÄRUS, millega muudetakse nõukogu 28. novembri 2012. aasta määrust (EL) nr 1258/2012 kalapüügivõimaluste jaotamise kohta Euroopa Liidu ja Madagaskari Vabariigi vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel /* COM/2013/0488 final - 2013/0228 (NLE) */





SELETUSKIRI 1. ETTEPANEKU TAUST Vastavalt nõukogu antud volitustele[1] pidas Euroopa Komisjon Madagaskari Vabariigiga läbirääkimisi Euroopa Ühenduse ja Madagaskari Vabariigi vahel sõlmitud kalandusalase partnerluslepingu protokolli uuendamise üle. Nende läbirääkimiste tulemusena parafeeriti 10. mail 2012 uus protokoll. Uus protokoll hõlmab kaheaastast ajavahemikku alates 1. jaanuarist 2013. Eelkõige on protokolliga ette nähtud kalapüügivõimalused 34 pinnaõngejadalaevale brutotonnaažiga (GT) üle 100 tonni ja 22 pinnaõngejadalaevale brutotonnaažiga (GT) alla 100 tonni. Osa kõnealuste pinnaõngejadalaevade väljapüügist moodustavad haid, keda loetakse püügiliigina tuuni- ja samaväärsete liikide alla ning kelle püük peab toimuma India Ookeani Tuunikomisjoni kehtestatud meetmete kohaselt. Võttes arvesse India Ookeani Tuunikomisjoni teaduskomitee viimaseid arvamusi ja arvestades, et asjaomased hailiigid on püügikoormusest väga mõjutatavad, pidid lepinguosalised jätma nende liikide püügilimiidi Madagaskari kalapüügipiirkonnas varasemate aastatega samale tasemele või langetama sellest madalamale. Seetõttu otsustasid lepinguosalised kalanduslepingu ühiskomitee viimasel kohtumisel kehtestada kahel järjestikusel aastas arvestatuna 1. jaanuarist 2013 Euroopa Liidu pinnaõngejadalaevade lubatud haipüügilimiidiks kuni 200 tonni aastas, jäädes seega püügikoormuse tasemele, mis põhineb Euroopa Liidu kalalaevade varasemal püügil, mille Euroopa Liidu teadusinstituudid olid ajavahemikuks 2007–2011 heaks kiitnud. Seetõttu oleks vaja määrata kindlaks kalapüügivõimaluste jaotamispõhimõtted liikmesriikide vahel. Sellest lähtuvalt teeb komisjon nõukogule ettepaneku alljärgnev määrus vastu võtta. 2. HUVITATUD ISIKUTEGA TOIMUNUD KONSULTEERIMISE JA MÕJU HINDAMISE TULEMUSED Liikmesriikidega konsulteeriti nõukogu kalandusalase töörühma raames ning tehnilistel koosolekutel ühiskomitees ja väljaspool seda. Konsultatsioonide käigus jõuti vajaduseni seada haipüügile karmimad piirangud ja muu hulgas kehtestada India Ookeani Tuunikomisjoni vastuvõetud sätete kohased püügipiirangud. 2013/0228 (NLE) Ettepanek: NÕUKOGU MÄÄRUS, millega muudetakse nõukogu 28. novembri 2012. aasta määrust (EL) nr 1258/2012 kalapüügivõimaluste jaotamise kohta Euroopa Liidu ja Madagaskari Vabariigi vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 3, võttes arvesse nõukogu 28. novembri 2012. aasta määrust (EL) nr 1258/2012 kalapüügivõimaluste jaotamise kohta Euroopa Liidu ja Madagaskari Vabariigi vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel, võttes arvesse Euroopa Komisjoni ettepanekut ning arvestades järgmist: Nõukogu võttis 15. novembril 2007 vastu määruse (EÜ) nr 31/2008, milles käsitletakse kalandussektori partnerluslepingu sõlmimist Euroopa Ühenduse ja Madagaskari Vabariigi vahel (edaspidi „partnerlusleping”). Partnerluslepingu uus protokoll (edaspidi „uus protokoll”) parafeeriti 10. mail 2012. Uue protokolliga on nähtud ette liidu laevade kalapüügivõimalused Madagaskari suveräänsete õiguste või jurisdiktsiooni all olevates vetes. Nõukogu võttis 28. novembril 2012 vastu otsuse nr 826/2012/EL[2] uue protokolli allkirjastamise ja ajutise kohaldamise kohta. Partnerluslepingu artikliga 9 ette nähtud ühiskomisjon tuli kokku 26. septembril 2012 ja uuris haipüügi küsimust India Ookeani Tuunikomisjoni hallatava kalapüügi raames; haide haldamine ja säilitamine kuulub ühiskomisjoni resolutsiooni 05/05 alla ning nende püük on lubatud osutatud lepingu raames. Võttes aluseks kalandusalase partnerluslepingu eelmise protokolli raames välja antud kalapüügiloa alusel püüdvate pinnaõngejadalaevade varasema püügi ajavahemikul 2007–2011, otsustasid lepinguosalised kõnealuses ühiskomisjonis, et kõnealuste laevade haipüügilimiit kahel järjestikusel aastas arvestatuna 1. jaanuarist 2013 on kuni 200 tonni aastas, jäädes seega haivarude lubatud püügikoormuse tasemele ja järgides India Ookeani Tuunikomisjoni teaduskomitee soovitusi. Vaja oleks määrata kindlaks haipüügivõimaluste jaotus liikmesriikide vahel praegu kehtiva protokolli kohaldamisperioodil, muutes nõukogu 28. novembri 2012. aasta määrust (EL) nr 1258/2012. Nende liikmesriikide jaoks, kelle laevadele on kõnealuse määruse raames kalapüügiluba välja antud, tuleks ette näha võimalus kõik või osa neile eraldatud haipüügivõimalused välja vahetada. Arvestades, et protokolli hakati ajutiselt kohaldama alates 1. jaanuarist 2013, tuleks käesolevat määrust kohaldada tagasiulatuvalt alates osutatud kuupäevast, ON VASTU VÕTNUD KÄESOLEVA MÄÄRUSE: Artikkel 1 1. Nõukogu määruse (EL) nr 1258/2012 artiklisse 1 lisatakse lõige 1a. „1a. Pinnaõngejadalaevade lubatud haipüügi limiidiks India Ookeani Tuunikomisjoni hallatava kalapüügi raames on kehtestatud 200 tonni aastas. Kõnealune tonnaaž on jaotatud liikmesriikide vahel järgmiselt: || Liikmesriik || tonnides || Hispaania || 166 || Portugal || 27 || Prantsusmaa || 7 || Kokku || 200 ” Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse alates 1. jaanuarist 2013. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] Vastu võetud 24. aprillil 2012 üldasjade nõukogu poolt. [2] ELT L 361, 31.12.2012, lk 11.